Komisjoni määrus (EÜ) nr 1610/2000,

24. juuli 2000,

millega muudetakse määrust (EMÜ) nr 3769/92, millega rakendatakse ja muudetakse määrust (EMÜ) nr 3677/90, millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. detsembri 1990. aasta määrust (EMÜ) nr 3677/90, millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut [1] (viimati muudetud komisjoni määrusega (EMÜ) nr 3769/92) [2], eriti selle artikli 10 lõiget 3,

võttes arvesse määrust (EMÜ) nr 3769/92 (viimati muudetud määrusega (EMÜ) nr 2093/97) [3], millega rakendatakse ja muudetakse määrust (EMÜ) nr 3677/90,

võttes arvesse ühenduse ja Tšiili vahel sõlmitud lepingut, mis käsitleb lähteaineid ja keemilisi aineid, [4]

võttes arvesse ÜRO Peaassamblee 20. eriistungil vastu võetud resolutsiooni S-20/4 B osa jaotise 7 punkti a alapunkti i, mille kohaselt narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooni osalised võivad äädikhappeanhüdriidi ja kaaliumpermanganaadi puhul nõuda ekspordieelset teatamist,

ning arvestades järgmist:

(1) Ühendus on narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooni [5] osaline.

(2) Eespool nimetatud lepingust ühenduse ja Tšiili vahel tulenevaid kohustusi ja ekspordieelse teatamise nõudeid äädikhappeanhüdriidi ja kaaliumpermanganaadi osas saab täita üksnes juhul, kui on kehtestatud ekspordi eelloa nõuded nende ainete ja riikide kohta, mis on loetletud kõnealuse lepingu A lisas või ekspordieelse teatamise nõudes.

(3) Argentina, Benin, Boliivia, Brasiilia, Kaimanisaared, Costa Rica, Küpros, Tšehhi Vabariik, Etioopia, Indoneesia, Jaapan, Jordaania, Aomen, Malaisia, Moldova, Nigeeria, Paraguay, Peruu, Filipiinid, Vene Föderatsioon, Saudi Araabia, Lõuna-Aafrika Vabariik, Sri Lanka, Tadžikistan, Türgi ja Venezuela on tuginenud narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooni artikli 12 lõikele 10, nõudes ekspordieelset teatamist kõnealuse konventsiooni tabelis 1 loetletud ainete ja mitmel juhul äädikhappeanhüdriidi ja kaaliumpermanganaadi puhul.

(4) Selle määruse II ja III lisa tuleb seega ajakohastada, et tagada nende täielik vastavus eespool nimetatud lepingule ja ekspordieelse teatamise nõuetele.

(5) Läbipaistvuse huvides tuleb need lisad asendada.

(6) Käesoleva määrusega ettenähtud meetmed on kooskõlas narkootikumide lähteainete komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3769/92 II ja III lisa asendatakse käesoleva määruse lisaga.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. juuli 2000

Komisjoni nimel

komisjoni liige

Frederik Bolkestein

[1] EÜT L 357, 20.12.1990, lk 1.

[2] EÜT L 383, 29.12.1992, lk 17.

[3] EÜT L 292, 25.10.1997, lk 11.

[4] EÜT L 336, 11.12.1998, lk 48.

[5] Nõukogu 22. oktoobri 1990. aasta otsus, mis käsitleb Euroopa Ühenduse liitumist narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooniga (EÜT L 326, 24.11.1990, lk 56).

--------------------------------------------------

LISA

"

II LISA

Aine | Sihtkoht |

Äädikhappeanhüdriid | AomenAraabia ÜhendemiraadidArgentinaBeninBoliiviaBrasiiliaColombiaCosta RicaEcuadorEtioopiaFilipiinidGuatemalaHongkongIndiaIndoneesiaIraanJordaaniaKaimanisaaredKüprosLiibanonLõuna-Aafrika VabariikMalaisiaMehhikoMoldovaMyanmar (Birma)NigeeriaParaguayPeruuSaudi AraabiaSingapurSri LankaSüüriaTadžikistanTaiTšehhi VabariikTšiiliTürgiVene FöderatsioonVenezuela |

Antranüülhape | Araabia ÜhendemiraadidBoliiviaColombiaEcuadorIndiaMehhikoPeruuTšiiliVenezuela |

Fenüüläädikhape Piperidiin | Ameerika ÜhendriigidAraabia ÜhendemiraadidBoliiviaColombiaEcuadorMehhikoPeruuTšiiliVenezuela |

Aine | Sihtkoht |

Metüületüülketoon Tolueen Väävelhape | Araabia ÜhendemiraadidArgentinaBoliiviaBrasiiliaColombiaCosta RicaEcuadorEl SalvadorGuatemalaHondurasHongkongPanamaParaguayPeruuSüüriaTaiTšiiliUruguayVenezuela |

Kaaliumpermanganaat | AomenAraabia ÜhendemiraadidArgentinaBeninBoliiviaBrasiiliaColombiaCosta RicaEcuadorEl SalvadorEtioopiaFilipiinidGuatemalaHondurasHongkongJordaaniaKaimanisaaredKüprosLõuna-Aafrika VabariikMalaisiaMoldovaNigeeriaPanamaParaguayPeruuSaudi AraabiaSri LankaSüüriaTadžikistanTaiTšehhi VabariikTšiiliTürgiUruguayVene FöderatsioonVenezuela |

Atsetoon Etüüleeter | Araabia ÜhendemiraadidArgentinaBoliiviaBrasiiliaColombiaCosta RicaEcuadorEl SalvadorGuatemalaHondurasHongkongIraanLiibanonMehhikoMyanmar (Birma)PanamaParaguayPeruuSingapurSüüriaTaiTšiiliTürgiUruguayVenezuela |

Soolhape | Araabia ÜhendemiraadidArgentinaBoliiviaBrasiiliaColombiaCosta RicaEcuadorEl SalvadorGuatemalaHondurasHongkongIraanLiibanonMyanmar (Birma)PanamaParaguayPeruuSingapurSüüriaTaiTšiiliTürgiUruguayVenezuela |

--------------------------------------------------